
Fogyatékká akkor válik, ha…………….

Önmaga elfogadtatásáért minden embernek tennie kell. Látássérültként naponta megtapasztalom, hogy ez egy fogyatékossággal élő személy esetében még több erőfeszítést, nagyobb kitartást igényel.
Dolgozatommal igyekszem feltárni azokat a jogi intézkedéseket, civil szervezetek, vagy épp az érintettek odaadó munkája által elért eredményeket, melyek formálják a társadalom szemléletét, "bontogatják" a fogyatékos létből fakadóan e csoport köré épített falakat. A mindennapi élet főbb területeit - munka, oktatás, média - megvizsgálva igyekszem reális képet festeni ezeknek az embereknek a helyzetéről, a róluk alkotott kép, az esélyegyenlőség lehetőségének alakulásáról.
Bizonyítani szeretném: a testi, érzékszervi, netán pszichés sérülés önmagában nem teszi "másodrendűvé" az adott személyeket. Hátránnyá akkor válik, ha a többségi társadalom elzárkózik tőlük, s nem teremti meg számukra annak lehetőségét, hogy speciális segédeszközökkel, segítő-támogató szolgáltatások igénybevételével előttük is megnyíljon a teljes értékű élet élésének lehetősége.




